《今春大震电雨雹南峰无之黄梦得诗来有天意因》
宋代·度正

仲春戊申日之夕，牛羊下来犹未毕。
回风烈烈涨黄壤，阴云冲冲蒙白日。
腾光初觉火烧空，打屋乍疑天陨石。
出门愁见荒山径，高卧徒惊堕四壁。
尝闻正直天所佑，又闻豪横天所疾。
盲风怪雨岂徒然，颠倒横纵未遑卹。
老农惨怛心欲死，群蛙号呼兴自逸。
那知杀菽困黔首，但指嘉禾歌赤舄。
何人漫读周官书，更笑深山间小艗。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。